

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. március 28-i rendes ülésére**

**Napirend tárgya:**

**A 2022.évi Környezetvédelmi Alap pályázat kiírásáról**

**A napirendet tárgyaló ülés dátuma**: **2022.03.28**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: A Környezetvédelmi Alapról szóló 3/2021.(II.24.) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

2022.és 2023.évi költségvetési források

**4. Tényállás bemutatása:**

A Környezetvédelmi Alapról szóló 3/2021.(II.24.) önkormányzati rendelet alapján a képviselő-testület a mindenkori éves költségvetési rendeletében határozza meg a Környezetvédelmi Alapban rendelkezésre álló azon forrás összegét, amelynek felhasználására az adott évben pályázatot ír ki.

A pályázat kiírásának határideje minden évben április 10. napja.

A pályázat keretében pályázatot nyújthat be minden olyan természetes személy, jogi személy és jogi személyiséggel nem rendelkező szervezet, amely az elnyert összegből a település közigazgatási területén a környezetvédelmi tárgyú törvényekben és az e rendeletben meghatározott célok szerinti környezetvédelmi tevékenységet végez.

Az Alapból pályázati úton elnyerhető támogatás formája vissza nem térítendő támogatás. Támogatás működési célra nem nyújtható.

A pályázatokról a képviselő-testület a pályázat beadási határidejének leteltét követő 30 napon belül dönt.

A támogatás nyújtása során fő szempont, hogy a képviselő-testület környezetvédelmi tárgyú döntéseiben, koncepcióiban, terveiben meghatározott környezetvédelmi célok megvalósításra irányuljon a kezdeményezés megvalósítása.

Telki község képviselő-testülete a Környezetvédelmi Alapról szóló 3/2021.(II.24.) Ör rendelet alapján 2022. évben is meghirdeti a Környezetvédelmi Alap felhasználására vonatkozó pályázatát.

Telki, 2022. március 25.

Deltai Károly

Polgármester

**Határozati javaslat**

**Telki Község Önkormányzat**

**Képviselő-testületének**

**…/2022.(…….) Önkormányzati határozata**

**A 2022.évi Környezetvédelmi Alap pályázat kiírásáról**

A képviselő-testület úgy határoz, hogy a Környezetvédelmi Alap 2022.évi felhasználására pályázatot ír ki.

A Pályázati felhívást a Környezetvédelmi Alapról szóló 3/2021.(II.24.) Ör rendelet szerinti formában és módon hirdeti meg.

Felkéri a jegyzőt a pályázat megjelentetésére.

Határidő: 2022.április 10.

Felelős: Polgármester